title: Odluka br. 1672/2006/EZ Europskog parlamenta i Vijeća od 24. listopada 2006. o uspostavljanju Programa Zajednice za zapošljavanje i socijalnu solidarnost – Progress

text:
               05/Sv. 005

               HR

               Službeni list Europske unije

               270

         32006D1672

               L 315/1

               SLUŽBENI LIST EUROPSKE UNIJE

               24.10.2006.

      ODLUKA br. 1672/2006/EZ EUROPSKOG PARLAMENTA I VIJEĆA

   od 24. listopada 2006.
   o uspostavljanju Programa Zajednice za zapošljavanje i socijalnu solidarnost – Progress
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 13. stavak 2., članak 129. i članak 137. stavak 2. točku (a),
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   uzimajući u obzir mišljenje Odbora regija (2),
   u skladu s postupkom utvrđenim u članku 251. Ugovora (3),
   budući da:

               (1)

               Europsko vijeće je na svojem zasjedanju u Lisabonu od 23. i 24. ožujka 2000. uvrstilo promicanje zapošljavanja i socijalne uključenosti kao sastavnog dijela cjelovite strategije Unije s ciljem postizanja njezinog strateškog cilja za sljedeće desetljeće, postanka najkonkurentnijeg i najdinamičnijega gospodarstva na svijetu utemeljenog na znanju, sposobnog za održivi gospodarski rast, koje će imati više radnih mjesta, bolja radna mjesta i veću socijalnu koheziju. Ono je pred Uniju postavilo ambiciozne ciljeve i zadaće usmjerene prema ponovnom stvaranju uvjeta za punu zaposlenost, poboljšanju kvalitete i produktivnosti na radu te unapređenju socijalne kohezije i tržišta rada. Strategija je ponovno bila predmet razmatranja Europskog vijeća u Bruxellesu 22. i 23. ožujka 2005.

               (2)

               U skladu s jasnom namjerom Komisije da konsolidira i racionalizira instrumente Zajednice za financiranje, ovom se Odlukom uspostavlja jedinstven i učinkovit program, u okviru kojeg je potrebno nastaviti provoditi i razvijati mjere pokrenute na temelju Odluke Vijeća 2000/750/EZ od 27. studenoga 2000. o uspostavljanju akcijskog programa Zajednice za borbu protiv diskriminacije (2001. –2006.) (4), Odluke Vijeća 2001/51/EZ od 20. prosinca 2000. o uspostavljanju Programa za okvirnu strategiju Zajednice o jednakosti spolova (2001. –2005.) (5) i na temelju Odluke Europskog parlamenta i Vijeća br. 50/2002/EZ (6) od 7. prosinca 2001. o uspostavljanju akcijskog programa Zajednice za poticanje suradnje između država članica u borbi protiv socijalne isključenosti, br. 1145/2002/EZ (7) od 10. lipnja 2002. o poticajnim mjerama Zajednice u području zapošljavanja i br. 848/2004/EZ (8) od 29. travnja 2004. o uspostavljanju akcijskog programa Zajednice za promicanje organizacija koje na europskoj razini djeluju u području jednakosti muškaraca i žena, kao i mjere koje se poduzimaju na razini Zajednice u pogledu radnih uvjeta.

               (3)

               Na izvanrednom Europskom vijeću o zapošljavanju 20. i 21. studenoga 1997. u Luxembourgu donesena je Europska strategija zapošljavanja radi usklađivanja politika zapošljavanja država članica na temelju dogovorenih smjernica i preporuka za zapošljavanje. Europska strategija zapošljavanja sada je najvažniji instrument na europskoj razini za provedbu ciljeva Lisabonske strategije u pogledu zapošljavanja i tržišta rada.

               (4)

               Europsko vijeće je na svojem zasjedanju u Lisabonu zaključilo da je broj socijalno isključenih osoba i onih koji žive ispod granice siromaštva u Uniji neprihvatljiv te da je stoga nužno poduzeti mjere s ciljem postizanja odlučnijeg napretka u iskorjenjivanju siromaštva, postavljanjem odgovarajućih ciljeva. Te je ciljeve utvrdilo Europsko vijeće iz Nice od 7., 8. i 9. prosinca 2000. Europsko vijeće također se složilo da se politike za borbu protiv socijalne isključenosti moraju temeljiti na otvorenoj metodi koordinacije, koja povezuje nacionalne akcijske planove i inicijativu za suradnju Komisije.

               (5)

               Demografska promjena predstavlja vrlo važan dugoročni izazov za sposobnost sustava socijalne zaštite da osiguraju isplatu primjerenih mirovina, visokokvalitetno zdravstvo i dugoročnu skrb dostupnu svima, koji se mogu dugoročno financirati. Stoga je važno poticati politike kojima se može postići kako primjerena socijalna zaštita tako i održivost sustava socijalne zaštite. Europsko vijeće u Lisabonu odlučilo je da se suradnja u ovom području mora temeljiti na otvorenoj metodi koordinacije.

               (6)

               Potrebno je upozoriti na poseban položaj migranata u ovome kontekstu, kao i na važnost poduzimanja mjera s ciljem pretvaranja neprijavljenog rada u redovno zaposlenje.

               (7)

               Osiguranje minimalnih standarda i stalno poboljšanje radnih uvjeta u Uniji glavna je značajka europske socijalne politike i važan opći cilj Europske unije. Zajednica ima važnu ulogu u podupiranju i dopunjavanju aktivnosti država članica u području zaštite zdravlja i sigurnosti radnika, radnih uvjeta, uključujući potrebu za usklađivanjem rada i obiteljskog života, zaštite radnika u slučaju raskida njihovog ugovora o radu, informiranja, savjetovanja i sudjelovanja radnika te zastupanja i kolektivne obrane interesa radnika i poslodavaca.

               (8)

               Zabrana diskriminacije je osnovno načelo Europske unije. Člankom 13. Ugovora predviđena je borba protiv diskriminacije na temelju spola, rasnoga ili etničkoga podrijetla, vjere ili uvjerenja, invalidnosti, dobi ili spolne orijentacije. Zabrana diskriminacije također je ugrađena u članak 21. Povelje o temeljnim pravima Europske unije. Potrebno je prilagoditi posebne značajke različitih oblika diskriminacije te usporedno s tim razviti odgovarajuće mjere za sprečavanje i borbu protiv diskriminacije na temelju jedne ili više osnova. Stoga je pri razmatranju dostupnosti i rezultata Programa potrebno uzeti u obzir posebne potrebe osoba s invaliditetom u smislu osiguranja njihovog potpunog i ravnopravnog pristupa aktivnostima koje se financiraju ovim Programom te rezultatima i ocjeni tih aktivnosti, uključujući naknadu dodatnih troškova koje imaju zbog svoje invalidnosti. Iskustvo stečeno tijekom mnogo godina borbe protiv određenih oblika diskriminacije, uključujući diskriminaciju na temelju spola, može biti korisno u borbi protiv drugih vrsta diskriminacije.

               (9)

               Na temelju članka 13. Ugovora Vijeće je donijelo sljedeće direktive: Direktivu 2000/43/EZ od 29. lipnja 2000. o provođenju načela jednakog postupanja prema osobama bez obzira na njihovo rasno ili etničko podrijetlo, koja zabranjuje diskriminaciju na temelju rasnog ili etničkog podrijetla (9), među ostalim, u vezi sa zapošljavanjem, strukovnim osposobljavanjem, obrazovanjem, dostupnošću roba i usluga te socijalnom zaštitom, Direktivu 2000/78/EZ od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja (10), koja zabranjuje diskriminaciju pri zapošljavanju i obavljanju zanimanja, na temelju vjere ili uvjerenja, invalidnosti, dobi i spolne orijentacije te Direktivu 2004/113/EZ od 13. prosinca 2004. o provedbi načela jednakog postupanja prema muškarcima i ženama u pristupu i nabavi robe i usluga (11).

               (10)

               Sukladno članku 2. i 3. Ugovora, jednako postupanje prema muškarcima i ženama temeljno je načelo prava Zajednice. Direktive i drugi akti, doneseni na temelju toga načela, imaju važnu ulogu u poboljšanju položaja žena u Uniji. Iskustvo djelovanja na razini Zajednice pokazalo je da je za promicanje jednakosti spolova u politikama Zajednice i za borbu protiv diskriminacije potrebna kombinacija instrumenata, uključujući zakonodavstvo, sredstva financiranja i rodno osviještenu politiku, oblikovane tako da se međusobno dopunjuju. U skladu s načelom jednakosti muškaraca i žena, potrebno je unaprjeđivati rodno osviještenu politiku u svim područjima i aktivnostima Programa.

               (11)

               Mnoge nevladine organizacije (NVO) koje su aktivne na različitim razinama mogu dati važan doprinos na europskoj razini djelovanjem putem glavnih mreža, koje sudjeluju u promjeni smjerova politika povezanih s općim ciljevima Programa.

               (12)

               Budući da ciljeve ove Odluke ne mogu dostatno ostvariti države članice, zbog potrebe za razmjenom informacija na europskoj razini i širenjem dobre prakse diljem Zajednice, nego ih se stoga može, zbog višestranih dimenzija djelovanja i mjera Zajednice, na bolji način ostvariti na razini Zajednice, Zajednica može donijeti mjere u skladu s načelom supsidijarnosti iz članka 5. Ugovora. U skladu s načelom proporcionalnosti iz navedenog članka, ova Odluka ne prelazi ono što je potrebno za ostvarivanje tih ciljeva.

               (13)

               Ovom se Odlukom utvrđuju financijska sredstva za čitavo razdoblje trajanja Programa, koja u godišnjem proračunskom postupku za proračunsko tijelo predstavljaju osnovno polazište, u smislu točke 37. Međuinstitucionalnog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i dobrom financijskom upravljanju (12).

               (14)

               Mjere potrebne za provedbu ove Odluke treba usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (13).

               (15)

               S obzirom da je Program podijeljen na pet dijelova, države članice mogu predvidjeti rotaciju svojih nacionalnih predstavnika u skladu s temama kojima se bavi Odbor koji pomaže Komisiji,

         ODLUČILI SU:
   Članak 1.
   Uspostavljanje i trajanje Programa
   1.   Ovom se Odlukom uspostavlja Program Zajednice za zapošljavanje i socijalnu solidarnost pod nazivom Progress (dalje u tekstu „Program”) kojim se financijski podupire provedba ciljeva Europske unije u području zapošljavanja i socijalnih pitanja, kao što je navedeno u Komunikaciji Komisije o Socijalnoj agendi, i tako pridonosi ostvarenju ciljeva Lisabonske strategije u tim područjima.
   2.   Program traje od 1. siječnja 2007. do 31. prosinca 2013.
   Članak 2.
   Opći ciljevi
   1.   Program teži ostvarenju sljedećih općih ciljeva:

               (a)

               bolje poznavanje i razumijevanje situacije koja prevladava u državama članicama i u drugim državama sudionicama putem analize, procjene i pažljivog praćenja politika;

               (b)

               potpora razvoju statističkih alata i metoda te zajedničkih pokazatelja raščlanjenih, prema potrebi, prema spolu i dobnim skupinama u područjima koja pokriva Program;

               (c)

               potpora i praćenje provedbe prava Zajednice, gdje je to potrebno, i ciljeva politike Zajednice u državama članicama te ocjena njihove učinkovitosti i utjecaja;

               (d)

               unapređenje umrežavanja, uzajamnog učenja, prepoznavanja i širenja dobre prakse i inovativnih pristupa na europskoj razini;

               (e)

               povećanje svijesti dionika i šire javnosti o politikama i ciljevima Zajednice koji se provode, odnosno ostvaruju u okviru svakoga od pet dijelova Programa;

               (f)

               poboljšanje sposobnosti glavnih mreža na europskoj razini radi promicanja, podupiranja i daljnjeg razvoja politika i ciljeva Zajednice, kada je to potrebno.

         2.   Rodno osviještena politika podupire se u svim dijelovima Programa i aktivnostima koje se na temelju njega provode.
   3.   Rezultati ostvareni u dijelovima i aktivnostima Programa šalju se svim uključenim osobama i javnosti, ovisno o potrebi. Komisija, prema potrebi, razmjenjuje mišljenja s glavnim dionicima.
   Članak 3.
   Struktura Programa
   Program se dijeli na sljedećih pet dijelova:

               1.

               Zapošljavanje;

               2.

               Socijalna zaštita i socijalna uključenost;

               3.

               Radni uvjeti;

               4.

               Borba protiv diskriminacije i raznolikost;

               5.

               Jednakost spolova.

         Članak 4.
   Prvi dio: Zapošljavanje
   Aktivnosti u okviru prvoga dijela podupiru provedbu Europske strategije zapošljavanja putem:

               (a)

               boljeg razumijevanja stanja i mogućnosti za zapošljavanje, posebno putem analize i studija te razvoja statistika i zajedničkih pokazatelja u okviru Europske strategije zapošljavanja;

               (b)

               praćenja i ocjene provedbe Europskih smjernica za zapošljavanje te preporuka i njihovog utjecaja, ponajprije putem Zajedničkog izvješća o zapošljavanju i analize uzajamnog djelovanja Europske strategije zapošljavanja te opće gospodarske i socijalne politike, kao i drugih područja politike;

               (c)

               organiziranja razmjene politika, dobre prakse i inovativnih pristupa te unapređenja uzajamnog učenja u kontekstu Europske strategije zapošljavanja;

               (d)

               podizanja svijesti, pružanja informacija i pokretanja rasprave o izazovima i politikama zapošljavanja te provedbe nacionalnog programa reformi, uključujući raspravu između socijalnih partnera, regionalnih i lokalnih čimbenika i drugih dionika.

         Članak 5.
   Drugi dio: Socijalna zaštita i socijalna uključenost
   Aktivnosti u okviru drugog dijela podupiru provedbu otvorene metode koordinacije u području socijalne zaštite i socijalne uključenosti putem:

               (a)

               boljeg razumijevanja socijalne isključenosti i siromaštva, politika socijalne zaštite i socijalne uključenosti, posebno putem analize i studija te razvoja statistika i zajedničkih pokazatelja u okviru otvorene metode koordinacije u području socijalne zaštite i socijalne uključenosti;

               (b)

               praćenja i ocjene provedbe otvorene metode koordinacije u području socijalne zaštite i socijalne uključenosti te njezinog utjecaja na nacionalnoj razini i na razini Zajednice, kao i analize uzajamnoga djelovanja između otvorene metode koordinacije i ostalih područja politike;

               (c)

               organiziranja razmjene politika, dobre prakse i inovativnih pristupa te unapređenja uzajamnog učenja u kontekstu socijalne zaštite i strategije uključenosti;

               (d)

               podizanja svijesti, pružanja informacija i pokretanja rasprave o glavnim izazovima i političkim pitanjima koja se pojavljuju u kontekstu postupka koordinacije u Zajednici u području socijalne zaštite i socijalne uključenosti, uključujući raspravu između socijalnih partnera, regionalnih i lokalnih čimbenika, nevladinih organizacija i drugih dionika;

               (e)

               razvoja sposobnosti glavnih mreža na europskoj razini s ciljem potpore i daljnjeg razvoja ciljeva politike Zajednice i strategija u području socijalne zaštite i socijalne uključenosti.

         Članak 6.
   Treći dio: Radni uvjeti
   Aktivnosti u okviru trećega dijela podupiru poboljšanje radne okoline i radnih uvjeta, uključujući zdravlje i sigurnost na radu te usklađivanje rada i obiteljskog života, i to putem:

               (a)

               boljeg razumijevanja stanja u području radnih uvjeta, posebno putem analize i studija te, prema potrebi, razvoja statistika i pokazatelja, kao i ocjene učinkovitosti i utjecaja postojećeg zakonodavstva, politika i prakse;

               (b)

               potpore provedbe radnog prava Zajednice kroz djelotvorno praćenje, održavanje stručnih seminara za osobe koje rade u ovom području, izrade uputa i povezivanja specijaliziranih tijela, uključujući socijalne partnere;

               (c)

               pokretanja preventivnih mjera i poticanja kulture prevencije u području zdravlja i sigurnosti na radu;

               (d)

               podizanja svijesti, pružanja informacija i pokretanja rasprave o glavnim izazovima i političkim pitanjima u vezi s radnim uvjetima, uključujući raspravu među socijalnim partnerima i ostalim dionicima.

         Članak 7.
   Četvrti dio: Borba protiv diskriminacije i raznolikost
   Aktivnosti u okviru četvrtog dijela podupiru učinkovitu provedbu načela zabrane diskriminacije i promiču rodno osviještenu politiku u svim politikama Zajednice putem:

               (a)

               boljeg razumijevanja stanja u području diskriminacije, posebno putem analize i studija te, prema potrebi, razvoja statistika i pokazatelja, kao i ocjene učinkovitosti i utjecaja postojećeg zakonodavstva, politika i prakse;

               (b)

               potpore provedbe zakonodavstva Zajednice o zabrani diskriminacije kroz učinkovito praćenje, održavanje stručnih seminara za osobe koje rade u ovom području te povezivanja specijaliziranih tijela koja djeluju u području borbe protiv diskriminacije;

               (c)

               podizanja svijesti, pružanja informacija i pokretanja rasprave o glavnim izazovima i političkim pitanjima u vezi s diskriminacijom i uključivanja zabrane diskriminacije u sve politike Zajednice, uključujući raspravu među socijalnim partnerima, nevladinim organizacijama i ostalim dionicima;

               (d)

               razvoja sposobnosti glavnih mreža na europskoj razini s ciljem potpore i daljnjeg razvoja ciljeva politike Zajednice i strategija u području borbe protiv diskriminacije.

         Članak 8.
   Peti dio: Jednakost spolova
   Aktivnosti u okviru petoga dijela podupiru učinkovitu provedbu načela jednakosti spolova i promiču uključivanje tog načela u sve politike Zajednice putem:

               (a)

               boljeg razumijevanja stanja u području rodnih pitanja i rodno osviještene politike, posebno putem analize i studija te putem razvoja statistike i, prema potrebi, pokazatelja, kao i ocjene učinkovitosti i utjecaja postojećega zakonodavstva, politika i praksi;

               (b)

               potpore provedbe zakonodavstva Zajednice o jednakosti spolova kroz učinkovito praćenje, održavanje stručnih seminara za osobe koje rade u ovom području i povezivanja specijaliziranih tijela za pitanja jednakosti;

               (c)

               podizanja svijesti, pružanja informacija i pokretanja rasprave o glavnim izazovima i političkim pitanjima u vezi s jednakošću spolova i rodno osviještenom politikom između socijalnih partnera, nevladinih organizacija i ostalih dionika;

               (d)

               razvoja sposobnosti glavnih mreža na europskoj razini s ciljem potpore i daljnjeg razvoja ciljeva politike Zajednice i strategija u području jednakosti spolova.

         Članak 9.
   Vrste mjera
   1.   Programom se financiraju sljedeće vrste mjera, koje se prema potrebi mogu provoditi izvan nacionalnog okvira:

               (a)

               analitičke aktivnosti:

                           i.

                           prikupljanje, priprema i objava podataka i statistike;

                           ii.

                           razvoj i širenje zajedničkih metodologija i, prema potrebi, pokazatelja ili mjerila vrijednosti;

                           iii.

                           provođenje studija, analiza i anketa te objavljivanje rezultata;

                           iv.

                           provođenje ocjenjivanja i procjena utjecaja te objavljivanje rezultata;

                           v.

                           izrada i objava priručnika, izvještaja i obrazovnog materijala putem interneta ili drugih medija.

               (b)

               Aktivnosti uzajamnog učenja, podizanja svijesti i širenja informacija:

                           i.

                           prepoznavanje i razmjena dobre prakse, inovativnih pristupa i iskustava te organiziranje stručnog pregleda te uzajamnog učenja putem sastanaka, radionica ili seminara na europskoj, transnacionalnoj ili nacionalnoj razini, uzimajući u obzir, kada je to moguće, posebne nacionalne okolnosti;

                           ii.

                           organiziranje konferencija, odnosno seminara Predsjedništva;

                           iii.

                           organiziranje konferencija, odnosno seminara kao potpora razvoju i provedbi prava i ciljeva politike Zajednice;

                           iv.

                           organiziranje medijskih kampanja i događaja;

                           v.

                           sakupljanje i objava materijala radi širenja informacija i rezultata programa.

               (c)

               Potpora glavnim izvršiteljima:

                           i.

                           potpora za tekuće troškove glavnih mreža na europskoj razini čije su aktivnosti povezane s provedbom ciljeva Programa;

                           ii.

                           organiziranje radnih skupina sastavljenih od nacionalnih službenika za praćenje provedbe prava Zajednice;

                           iii.

                           financiranje specijaliziranih seminara namijenjenih stručnjacima, ključnim službenicima i drugim mjerodavnim čimbenicima;

                           iv.

                           povezivanje specijaliziranih tijela na europskoj razini;

                           v.

                           financiranje mreža stručnjaka;

                           vi.

                           financiranje opservatorija na europskoj razini;

                           vii.

                           razmjena osoblja između državnih uprava;

                           viii.

                           suradnja s međunarodnim institucijama.

         2.   Aktivnosti predviđene u točki (b) stavka 1. imaju snažnu europsku dimenziju, odgovarajuće razmjere za osiguranje stvarne dodane vrijednosti na europskoj razini, a provode ih nacionalna, regionalna ili lokalna tijela, specijalizirana tijela predviđena pravom Zajednice ili ključni sudionici na pojedinom području.
   3.   Programom se ne financiraju mjere za pripremu i provedbu „Europskih godina”.
   Članak 10.
   Pristup Programu
   1.   Pristup Programu otvoren je svim javnim i/ili privatnim tijelima, akterima i institucijama, a posebno:

               (a)

               državama članicama;

               (b)

               javnim službama za zapošljavanje i njihovim ispostavama;

               (c)

               lokalnim i regionalnim vlastima;

               (d)

               specijaliziranim tijelima predviđenim pravom Zajednice;

               (e)

               socijalnim partnerima;

               (f)

               nevladinim organizacijama, posebno onim koje su organizirane na europskoj razini;

               (g)

               visokoškolskim ustanovama i istraživačkim institutima;

               (h)

               stručnjacima u području ocjenjivanja;

               (i)

               nacionalnim statističkim uredima;

               (j)

               medijima.

         2.   Komisija također može izravno sudjelovati u Programu u onoj mjeri u kojoj se to tiče mjera predviđenih točkama (a) i (b) članka 9. stavka 1.
   Članak 11.
   Način podnošenja zahtjeva za dobivanje pomoći
   1.   Aktivnosti iz članka 9. mogu se financirati putem:

               (a)

               ugovora o pružanju usluge na temelju javnog natječaja; u tom se slučaju primjenjuju postupci Eurostata u pogledu suradnje s nacionalnim statističkim uredima;

               (b)

               djelomičnih potpora na temelju poziva na podnošenje prijedloga, u tom slučaju Zajednica u pravilu sufinancira najviše 80 % ukupnih troškova primatelja pomoći. Svaka financijska potpora iznad tog praga može se odobriti samo u izuzetnim slučajevima i nakon temeljitog ispitivanja.

         2.   Za aktivnosti predviđene u članku 9. stavku 1. može se odobriti financijska potpora za zahtjeve, primjerice, država članica u skladu s odgovarajućim odredbama Uredbe Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (14), a posebno s njezinim člankom 110. i u skladu s odredbama Uredbe Komisije (EZ, Euratom) br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (15), a posebno s njezinim člankom 168.
   Članak 12.
   Provedbene odredbe
   1.   Mjere potrebne za provedbu ove Odluke, koje se odnose na sljedeća pitanja, usvajaju se u skladu s postupkom iz članka 13. stavka 2.:

               (a)

               opće smjernice za provedbu Programa;

               (b)

               godišnji program rada za provedbu Programa, podijeljen na posebne dijelove;

               (c)

               financijska potpora koju dodjeljuje Zajednica;

               (d)

               godišnji proračun, u skladu s člankom 17.;

               (e)

               postupci za odabir mjera koje će podržati Zajednica i nacrt popisa mjera za koje će se odobriti potpora, a koji dostavlja Komisija;

               (f)

               kriteriji za ocjenu Programa, uključujući kriterije koji se odnose na troškovnu učinkovitost te postupci za objavljivanje i prijenos rezultata.

         2.   Mjere potrebne za provedbu ove Odluke koje se odnose na sva pitanja, osim onih iz stavka 1., usvajaju se u skladu s postupkom iz članka 13. stavka 3.
   Članak 13.
   Odbor
   1.   Komisiji pomaže Odbor.
   2.   U slučaju upućivanja na ovaj stavak, primjenjuje se članak 4. i članak 7. Odluke 1999/468/EZ, uzimajući u obzir odredbe njezina članka 8.
   Rok propisan člankom 4. stavkom 3. Odluke 1999/468/EZ utvrđuje se u trajanju od dva mjeseca.
   3.   Kod upućivanja na ovaj stavak, primjenjuje se članak 3. i članak 7. Odluke 1999/468/EZ, uzimajući u obzir odredbe njezina članka 8.
   4.   Odbor donosi svoj poslovnik.
   Članak 14.
   Suradnja s drugim odborima
   1.   Komisija se povezuje s Odborom za socijalnu zaštitu i Odborom za zapošljavanje kako bi osigurala njihovu redovitu i primjerenu obaviještenost o provedbi mjera iz ove Odluke.
   2.   Komisija također obavješćuje ostale mjerodavne odbore o mjerama koje se provode u okviru pet dijelova Programa.
   3.   Komisija, prema potrebi, uspostavlja redovitu i strukturiranu suradnju između odbora iz članka 13. i odbora za praćenje osnovanih za potrebe drugih odgovarajućih politika, instrumenata i mjera.
   Članak 15.
   Usklađenost i komplementarnost
   1.   Komisija u suradnji s državama članicama osigurava potpunu usklađenost s drugim politikama, instrumentima i mjerama Unije i Zajednice, posebno uspostavljanjem odgovarajućih mehanizama za usklađivanje aktivnosti koje se provode u okviru Programa s odgovarajućim aktivnostima u područjima istraživanja, pravosuđa i unutarnjih poslova, kulture, obrazovanja, osposobljavanja i politike prema mladima u području proširenja i vanjskih odnosa Zajednice te s regionalnom politikom i općom gospodarskom politikom. Posebna pozornost posvetit će se mogućim dopunjavanjima između ovog Programa i programa u području obrazovanja i osposobljavanja.
   2.   Komisija i države članice osiguravaju usklađenost i komplementarnost te izbjegavaju udvostručavanje mjera koje se provode u okviru Programa i ostalih odgovarajućih mjera Unije i Zajednice, a posebno mjera u okviru strukturnih fondova, naročito Europskog socijalnog fonda.
   3.   Komisija osigurava da troškovi Programa ne terete ni jedan drugi financijski instrument Zajednice.
   4.   Komisija redovito izvješćuje Odbor iz članka 13. o ostalim mjerama Zajednice koje doprinose ostvarivanju ciljeva Lisabonske strategije u području Socijalne agende.
   5.   Države članice ulažu maksimalne napore kako bi osigurale usklađenost i međusobno dopunjavanje aktivnosti Programa s onim aktivnostima koje se provode na nacionalnoj, regionalnoj i lokalnoj razini.
   Članak 16.
   Sudjelovanje trećih zemalja
   Program je za sudjelovanje otvoren:

               —

               državama članica EFTA-e, odnosno državama Europskoga gospodarskog prostora, u skladu s uvjetima utvrđenim u Sporazumu o Europskom gospodarskom prostoru;

               —

               državama pristupnicama i državama kandidatkinjama za pridruživanje Europskoj uniji, kao i državama zapadnoga Balkana uključenim u proces stabilizacije i pridruživanja.

         Članak 17.
   Financiranje
   1.   Financijska sredstva za provedbu aktivnosti Zajednice iz ove Odluke za razdoblje od 1. siječnja 2007. do 31. prosinca 2013. utvrđuju se u iznosu od 743 250 000 EUR.
   2.   Tijekom cijelog razdoblja trajanja Programa, financijska raspodjela između različitih dijelova mora biti u skladu sa sljedećim donjim granicama:

               Prvi dio

               Zapošljavanje

               23 %

               Drugi dio

               Socijalna zaštita i socijalna uključenost

               30 %

               Treći dio

               Radni uvjeti

               10 %

               Četvrti dio

               Borba protiv diskriminacije i raznolikost

               23 %

               Peti dio

               Jednakost spolova

               12 %

         3.   Najviše 2 % financijskih sredstava dodjeljuje se za provedbu Programa i to za pokriće, primjerice, troškova povezanih s djelovanjem Odbora iz članka 13. ili s ocjenjivanjem provedenim u skladu s člankom 19.
   4.   Godišnje raspodjele sredstava odobrava tijelo nadležno za proračun u okviru granica financijskog okvira.
   5.   Komisija može koristiti tehničku i/ili administrativnu pomoć na obostranu korist Komisije i krajnjih korisnika, kao i popratne izdatke.
   Članak 18.
   Zaštita financijskih interesa Zajednice
   1.   Prilikom provedbe mjera financiranih na temelju ove Odluke, Komisija osigurava zaštitu financijskih interesa Zajednice primjenom zaštitnih mjera protiv prijevare, korupcije i svih drugih nezakonitih postupanja, vršenjem djelotvornog nadzora i povratom neopravdano plaćenih iznosa te, u slučaju otkrivanja nepravilnosti, učinkovitim, proporcionalnim i odvraćajućim sankcijama, u skladu s uredbama Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (16) i (Euratom, EZ) br. 2185/96 od 11. studenoga 1996. o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i drugih nepravilnosti (17) te s Uredbom (EZ) br. 1073/1999 Europskog parlamenta i Vijeća od 25. svibnja 1999. o istragama koje provodi Europski ured za borbu protiv prijevara (OLAF) (18).
   2.   Za mjere Zajednice koje se financiraju na temelju ove Odluke, pojam nepravilnosti iz članka 1. stavka 2. Uredbe (EZ, Euratom) br. 2988/95 znači svako kršenje odredaba prava Zajednice ili svaku povredu ugovorne obveze nastalu zbog činjenja ili propuštanja gospodarskoga subjekta koja ima ili bi zbog neopravdanih troškova mogla imati učinak ugrožavanja općega proračuna Europske unije ili proračuna kojima ona upravlja.
   3.   Ugovorima i sporazumima kao i sporazumima s trećim zemljama sudionicama, koji proizlaze iz ove Odluke, mora se posebno predvidjeti nadzor i financijska kontrola od strane Komisije (ili bilo kojeg predstavnika kojega ona ovlasti) i revizije od strane Revizorskoga suda, koji se, ako je potrebno, provode na licu mjesta.
   Članak 19.
   Praćenje i ocjenjivanje
   1.   Kako bi se osiguralo redovito praćenje Programa i omogućila sva potrebna preusmjeravanja, Komisija sastavlja godišnja izvješća o radu s naglaskom na rezultate Programa, koje dostavlja Europskom parlamentu i Odboru iz članka 13.
   2.   Različiti dijelovi Programa također se ocjenjuju u srednjoročnom razdoblju, što će omogućiti pregled nad Programom u cjelini, kako bi se ocijenio napredak postignut u ostvarivanju ciljeva Programa, uspješnost uporabe sredstava i njegova europska dodana vrijednost. Takvo se ocjenjivanje može dopuniti stalnim ocjenjivanjima koje provodi Komisija uz pomoć vanjskih stručnjaka. Čim budu dostupni, rezultati ocjenjivanja objavljuju se u izvješćima o radu iz stavka 1.
   3.   Komisija do 31. prosinca 2015. uz pomoć vanjskih stručnjaka provodi naknadno ocjenjivanje cijelog Programa, kako bi se procijenio učinak ciljeva Programa i njegove europske dodane vrijednosti. Komisija dostavlja stručno mišljenje Europskom parlamentu, Vijeću, Europskom gospodarskom i socijalnom odboru i Odboru regija.
   4.   Provedba pojedinih dijelova Programa, uključujući predstavljanje rezultata i dijalog o budućim prioritetima, također se raspravlja u okviru Foruma o provedbi Socijalne agende.
   Članak 20.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Strasbourgu 24. listopada 2006.

            Za Europski parlament

            Predsjednik

         J. BORRELL FONTELLES

            Za Vijeće

            Predsjednik

         P. LEHTOMÄKI

      (1)  SL C 255, 14.10.2005., str. 67.

      (2)  SL C 164, 5.7.2005., str. 48.

      (3)  Mišljenje Europskog parlamenta od 6. rujna 2005. (SL C 193 E, 17.8.2006., str. 99.), Zajedničko stajalište Vijeća od 18. srpnja 2006. (SL C 238 E, 3.10.2006., str. 31.) i Stajalište Europskog parlamenta od 27. rujna 2006. (još nije objavljeno u Službenom listu).

      (4)  SL L 303, 2.12.2000., str. 23.

      (5)  SL L 17, 19.1.2001., str. 22. Odluka kako je izmijenjena Odlukom br. 1554/2005/EZ (SL L 255, 30.9.2005., str. 9.).

      (6)  SL L 10, 12.1.2002., str. 1. Odluka kako je zadnje izmijenjena Odlukom br. 786/2004/EZ (SL L 138, 30.4.2004., str. 7.).

      (7)  SL L 170, 29.6.2002., str. 1. Odluka kako je izmijenjena Odlukom br. 786/2004/EZ.

      (8)  SL L 157, 30.3.2004., str. 18. Odluka kako je izmijenjena Odlukom br. 1554/2005/EZ.

      (9)  SL L 180, 19.7.2000., str. 22.

      (10)  SL L 303, 2.12.2000., str. 16.

      (11)  SL L 373, 21.12.2004., str. 37.

      (12)  SL C 139, 14.6.2006., str. 1.

      (13)  SL L 184, 17.7.1999., str. 23. Odluka kako je izmijenjena Odlukom 2006/512/EZ (SL L 200, 22.7.2006., str. 11.).

      (14)  SL L 248, 16.9.2002., str. 1.

      (15)  SL L 357, 31.12.2002., str. 1. Uredba kako je zadnje izmijenjena Uredbom (EZ, Euroatom) br. 1248/2006 (SL L 227, 19.8.2006., str. 3.).

      (16)  SL L 312, 23.12.1995., str. 1.

      (17)  SL L 292, 15.11.1996., str. 2.

      (18)  SL L 136, 31.5.1999., str. 1.


2013/620/EU: Odluka Europskog parlamenta od 17. travnja 2013. o razrješnici za izvršenje proračuna zajedničkog poduzeća za gorive ćelije i vodik za financijsku godinu 2011.


title: 2014/593/EU: Odluka Europskog parlamenta od 3. travnja 2014. o razrješnici za izvršenje proračuna Europskog centra za praćenje droga i ovisnosti o drogama za financijsku godinu 2012.

text:
               5.9.2014

               HR

               Službeni list Europske unije

               L 266/242

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Europskog centra za praćenje droga i ovisnosti o drogama za financijsku godinu 2012.
   (2014/593/EU)
   EUROPSKI PARLAMENT,

               —

               uzimajući u obzir godišnje financijske izvještaje Europskog centra za nadzor droga i ovisnosti o drogama za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europskog centra za nadzor droga i ovisnosti o drogama za financijsku godinu 2012., zajedno s odgovorima Centra (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1920/2006 Europskog parlamenta i Vijeća od 12. prosinca 2006. o Europskom centru za nadzor droga i ovisnosti o drogama (4), a posebno njezin članak 15.,

               —

               uzimajući u obzir Uredbu Komisije (EZ/Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A7-0185/2014),

               1.

               daje razrješnicu direktoru Europskog centra za nadzor droga i ovisnosti o drogama za izvršenje proračuna Centra za financijsku godinu 2012.;

               2.

               izlaže svoja zapažanja u rezoluciji u nastavku;

               3.

               nalaže svojem predsjedniku da proslijedi ovu Odluku i rezoluciju koja čini njezin sastavni dio direktoru Europskog centra za nadzor droga i ovisnosti o drogama, Vijeću, Komisiji i Revizorskom sudu te je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 158.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 376, 27.12.2006., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2009/490/EZ: Odluka Komisije od 23. lipnja 2009. o sigurnosnim zahtjevima koje europske norme moraju ispuniti za osobne glazbene uređaje sukladno Direktivi 2001/95/EZ Europskog parlamenta i Vijeća  Tekst značajan za EGP

text:
               15/Sv. 22

               HR

               Službeni list Europske unije

               217

         32009D0490

               L 161/38

               SLUŽBENI LIST EUROPSKE UNIJE

         ODLUKA KOMISIJE
   od 23. lipnja 2009.
   o sigurnosnim zahtjevima koje europske norme moraju ispuniti za osobne glazbene uređaje sukladno Direktivi 2001/95/EZ Europskog parlamenta i Vijeća
   (Tekst značajan za EGP)
   (2009/490/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 1. točku (a),
   budući da:

               (1)

               Direktiva 2001/95/EZ propisuje da europska normizacijska tijela donose europske norme. Te norme trebaju osigurati da proizvodi ispunjavaju opći sigurnosni zahtjev iz Direktive.

               (2)

               Sukladno Direktivi 2001/95/EZ pretpostavlja se da je proizvod siguran, s obzirom na rizike i kategorije rizika obuhvaćene nacionalnim normama, kada je sukladan s neobveznim nacionalnim normama kojima su preuzete europske norme.

               (3)

               Ovisno o vrsti osobnog glazbenog uređaja, njegova sigurnost uređena je Direktivom 2001/95/EEZ, Direktivom 1999/5/EZ Europskog parlamenta i Vijeća od 9. ožujka 1999. o radijskoj opremi i telekomunikacijskoj terminalnoj opremi i o uzajamnom priznavanju njihove sukladnosti (2) ili Direktivom 2006/95/EZ Europskog parlamenta i Vijeća od 12. prosinca 2006. o usklađivanju zakonodavstava država članica o električnoj opremi namijenjenoj uporabi u određenim naponskim granicama (3). Direktiva 2001/95/EEZ primjenjuje se na prenosive glazbene uređaje bez integrirane komunikacijske funkcije.

               (4)

               Direktiva 1999/5/EZ i Direktiva 2006/95/EZ upućuju na europsku usklađenu normu EN 60065:2002 „Audio, video i slični elektronički uređaji — Sigurnosni zahtjevi”. Obzirom na nejasnu granicu između potrošačke elektronike i opreme za informacijsku tehnologiju, potrebno je tu normu ujediniti s normom EN 60950 „Oprema informacijske tehnologije — Sigurnost — 1. dio: Opći zahtjevi” u novu normu EN 62368.

               (5)

               Norme trenutačno ne propisuju najveće ograničenje zvuka niti zahtijevaju ikakvo posebno označavanje u vezi s emisijom buke, ali zahtijevaju da priručnik s uputama sadrži upozorenja o negativnim učincima izlaganja prekomjernoj razini zvuka.

               (6)

               Europska komisija je od Znanstvenog odbora za pojavu i identificiranje novih prijetnji po zdravlje (SCENIHR) zatražila da procijeni potencijalne prijetnje po zdravlje koje predstavljaju osobni glazbeni uređaji i mobilni telefoni s funkcijom reprodukcije glazbe, s obzirom na raširenu uporabu i sve veći broj ljudi koji su neprestano izloženi razinama zvuka koje premašuju ograničenja na radnom mjestu (80 decibela). SCENIHR je u svom Mišljenju (4) zaključio da za slušače postoji rizik od problema sa sluhom, kao i drugih problema koji nisu povezani sa sluhom. Slušači su posebno izloženi riziku od trajnog gubitka sluha ako koriste osobni glazbeni uređaj više od pet godina dulje od 40 sati tjedno sa postavkama visoke glasnoće (više od 89 dB(A)). Takva uporaba sada je postala posve uobičajena, posebno među djecom i adolescentima.

               (7)

               Sigurnosni zahtjev za osobne glazbene uređaje treba utvrditi sukladno odredbama članka 4. stavka 1. točke (a) Direktive 2001/95/EZ, s ciljem da se od normirnih tijela zatraži da izrade normu koja spriječava rizik od oštećenja sluha zbog izloženosti zvuku iz takvih uređaja, u skladu s postupkom utvrđenom Direktivom 98/34/EZ Europskog parlamenta i Vijeća od 22. lipnja 1998. o postupku informiranja u području tehničkih normi i propisa (5). Referentnu oznaku usvojene norme treba objaviti u Službenom listu Europske unije u skladu s člankom 4. stavkom 2. Direktive 2001/95/EEZ. Kako bi se osigurao sveobuhvatni i usklađeni pristup koji se odnosi na sigurnost svih osobnih glazbenih uređaja, uključujući mobilne telefone s funkcijom reprodukcije glazbe, treba podnijeti zahtjev normirnim tijelima na temelju Direktive 2001/95/EZ, Direktive 1999/5/EZ i Direktive 2006/95/EZ.

               (8)

               Nakon što norma bude dostupna, pod uvjetom da Komisija odluči objaviti referentnu oznaku norme u Službenom listu, pretpostavlja se da osobni glazbeni uređaji koji su oblikovani i proizvedeni u skladu s normom, ispunjavaju opći sigurnosni zahtjev iz Direktive 2001/95/EZ. u mjeri u kojoj se odnosi na sigurnosni zahtjev obuhvaćen normom.

               (9)

               Ova je Odluka u skladu s mišljenjem Odbora osnovanog na temelju članka 15. Direktive 2001/95/EZ,

         ODLUČILA JE:
   Članak 1.
   Svrha
   Svrha ove Odluke je utvrđivanje sigurnosnog zahtjeva na temelju kojeg će Komisija od odgovarajućih normizacijskih tijela zatražiti da izrade norme kojima se osigurava da, u uobičajenim okolnostima uporabe, izloženost zvuku iz osobnih glazbenih uređaja ne predstavlja rizik za sluh. Zahtjevi za osobne glazbene uređaje u cijelosti uzimaju u obzir Mišljenje Znanstvenog odbora za pojavu i identificiranje novih prijetnji po zdravlje o „Potencijalnim prijetnjama po zdravlje zbog izloženosti buci iz osobnih glazbenih uređaja i mobilnih telefona s funkcijom reprodukcije glazbe”.
   Članak 2.
   Definicija
   Za potrebe ove Odluke, „osobni glazbeni uređaj” znači prenosivi uređaj na koji se ne primjenjuje Direktiva 1999/5/EZ ili Direktiva 2006/95/EZ,sa slušalicama koje se nose na glavi ili u ušima, koji se koristi za slušanje snimljenog, proizvedenog ili emitiranog zvuka.
   Članak 3.
   Zahtjevi
   1.   Za potrebe članka 4. stavka 1. točke (a) Direktive 2001/95/EZ, sigurnosni zahtjev za osobne glazbene uređaje je sljedeći:
   Osobni glazbeni uređaji su oblikovani i proizvedeni na način koji osigurava da su, pod objektivno predvidivim uvjetima uporabe, sami po sebi sigurni i da ne uzrokuju oštećenje sluha.
   2.   Zahtjev iz stavka 1. posebno uključuje sljedeće:

               1.

               Izloženost razinama zvuka vremenski je ograničena kako bi se izbjeglo oštećenje sluha. Vrijeme izloženosti na 80 dB(A) ograničeno je na 40 sati/tjedno, a vrijeme izloženosti na 89 dB(A) ograničeno je na 5 sati/tjedno. Za ostale razine izloženosti primjenjuju se linearna intra- i ekstrapolacija. Uzima se u obzir dinamični raspon zvuka i objektivno predvidiva uporaba proizvoda.

               2.

               Osobni glazbeni uređaji moraju sadržavati odgovarajuća upozorenja o rizicima povezanim s uporabom uređaja i načinima izbjegavanja tih rizika te informacije za korisnike o slučajevima u kojima izloženost predstavlja rizik oštećenja sluha.

      Sastavljeno u Bruxellesu 23. lipnja 2009.

            Za Komisiju

         Meglena KUNEVA

            Članica Komisije

      (1)  SJ L 11, 15.1.2002., str. 4.

      (2)  SL L 91, 7.4.1999., str. 10.

      (3)  SL L 374, 27.12.2006., str. 10.

      (4)  Mišljenje od 13. listopada objavljeno na: http://ec.europa.eu/health/ph_risk/committees/04_scenihr/docs/scenihr_o_018.pdf

      (5)  SL L 204, 21.7.1998., str. 37.


title: 2005/938/EZ: Odluka Vijeća od 8. prosinca 2005. o odobrenju, u ime Europske zajednice, Sporazuma o Međunarodnom programu za zaštitu dupina

text:
               11/Sv. 126

               HR

               Službeni list Europske unije

               129

         32005D0938

               L 348/26

               SLUŽBENI LIST EUROPSKE UNIJE

         ODLUKA VIJEĆA
   od 8. prosinca 2005.
   o odobrenju, u ime Europske zajednice, Sporazuma o Međunarodnom programu za zaštitu dupina
   (2005/938/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a pogotovo njegov članak 37. u vezi s prvom rečenicom prvog podstavka njegovoga članka 300. stavka 2. i prvim podstavkom njegovoga članka 300. stavka 3.,
   uzimajući u obzir prijedlog Komisije.
   uzimajući u obzir mišljenje Europskog parlamenta (1),
   budući da:

               (1)

               Zajednica je nadležna usvojiti mjere zaštite i gospodarenja ribarskim resursima i stupiti u pregovore s trećim zemljama i međunarodnim organizacijama.

               (2)

               Zajednica je ugovorna stranka Konvencije Ujedinjenih naroda o pravu mora, kojom se zahtijeva suradnja svih članica međunarodne zajednice u zaštiti i gospodarenju morskim živim resursima.

               (3)

               Zajednica je ugovorna stranka Sporazuma o provedbi odredaba Konvencije Ujedinjenih naroda o pravu mora od 10. prosinca 1982. u vezi sa zaštitom i gospodarenjem raspršenim ribljim fondom i visoko migracijskim ribljim fondom.

               (4)

               U veljači 1998., na 35.-om Međuvladinom sastanku o zaštiti tuna i dupina u istočnom Tihom oceanu, usvojen je Sporazum o Međunarodnom programu zaštite dupina (dalje u tekstu: Sporazum). Sporazum je potpisan u Washingtonu 21. svibnja 1998. i stupio je na snagu 15. veljače 1999.

               (5)

               Trenutačno postoji 15 ugovornih stranaka Sporazuma, a to su Bolivija, Kolumbija, Kostarika, Ekvador, El Salvador, Guatemala, Honduras, Meksiko, Nikaragva, Panama, Peru, Španjolska, Sjedinjene Američke Države, Vanuatu i Venezuela.

               (6)

               Ciljevi Sporazuma uključuju postupno smanjenje slučajnih smrti dupina tijekom lova na tune mrežom potegačom u istočnom Tihom oceanu na razinu približnu nuli, utvrđivanjem godišnjih ograničenja i dugoročne održivosti fonda tune u području na koje se odnosi Sporazum.

               (7)

               Zajednica prepoznaje važnost Sporazuma u zaštiti održivog ribarstva kao sredstva koje jamči ekološko očuvanje vrsta, pogotovo dupina.

               (8)

               Ribari Zajednice love tunu u području na koje se odnosi Sporazum te je u interesu Zajednice imati ulogu u provedbi Sporazuma.

               (9)

               Zajednica je potpisala (2) Sporazum i odlučila ga privremeno primjenjivati (3) do završetka potrebnih postupaka za njezino službeno pristupanje Međuameričkoj komisiji za tropsku tunu (IATTC).

               (10)

               Temeljem članka XIV. Sporazuma, IATTC ima integralnu ulogu u usklađivanju provedbe Sporazuma te će se usvojiti mnoge provedbene mjere u okviru IATTC-a.

               (11)

               Usporedno, Kraljevini Španjolskoj odobreno je privremeno pristupanje Konvenciji o osnivanju IATTC-a (4).

               (12)

               Kraljevina Španjolska je pristupila IATTC-u u lipnju 2003.

               (13)

               Zajednica će službeno pristupiti IATTC-u nakon stupanja na snagu Konvencije o jačanju IATTC-a utemeljene Konvencijom iz 1949. između Sjedinjenih Američkih Država i Republike Kostarike (Konvencija iz Antigue), čiji je potpisnik Zajednica (5).

               (14)

               Do stupanja na snagu Konvencije iz Antigue, stvarno sudjelovanje Zajednice u radu IATTC-a i stoga u svim aktivnostima i mjerama iz Sporazuma, osigurava se putem članstva Kraljevine Španjolske u IATTC-u u ime Zajednice.

               (15)

               Stoga je sada Zajednica u položaju da odobri Sporazum i potpuno prihvati svoje dužnosti i obveze iz Sporazuma i Konvencije o osnivanju IATTC-a,

         ODLUČILO JE:
   Članak 1.
   Sporazum o Međunarodnom programu za zaštitu dupina ovime se odobrava u ime Zajednice.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu/osobe koje će biti ovlaštene položiti instrument odobrenja Vladi Sjedinjenih Američkih Država kao depozitaru Sporazuma u skladu s njegovim člankom XXXII.

      Sastavljeno u Bruxellesu 8. prosinca 2005.

            Za Vijeće

            Predsjednik

         J. HUTTON

      (1)  Mišljenje od 9. lipnja 2005. (još nije objavljeno u Službenom listu).

      (2)  SL L 132., 27.5.1999., str. 1.

      (3)  SL L 147., 12.6.1999., str. 23.

      (4)  SL L 155., 22.6.1999., str. 37.

      (5)  SL L 15., 19.1.2005., str. 9.


title: 2013/94/EU: Odluka Vijeća od 26. ožujka 2012. o sklapanju Regionalne konvencije o pan-euro-mediteranskim povlaštenim pravilima podrijetla

text:
               11/Sv. 117

               HR

               Službeni list Europske unije

               55

         32013D0094

               L 054/3

               SLUŽBENI LIST EUROPSKE UNIJE

         ODLUKA VIJEĆA
   od 26. ožujka 2012.
   o sklapanju Regionalne konvencije o pan-euro-mediteranskim povlaštenim pravilima podrijetla
   (2013/94/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 26. studenoga 2009. ovlastilo Komisiju da započne pregovore s državama članicama EFTA-e, sudionicama procesa iz Barcelone, sudionicama procesa stabilizacije i pridruživanja i Farskih otoka, o Regionalnoj konvenciji o Pan-Euro-Mediteranskim povlaštenim pravilima podrijetla, dalje u tekstu „Konvencija”.

               (2)

               Na konferenciji u Bruxellesu 9. prosinca 2009. ministri trgovine Euromed-a ovjerili su tekst Konvencije.

               (3)

               U skladu s Odlukom Vijeća 2013/93/EU (1) i podložno njezinom kasnijem sklapanju, Konvencija je potpisana 14. travnja 2011.

               (4)

               Konvenciju je potrebno sklopiti,

         DONIJELO JE OVU ODLUKU:
   Članak 1.
   Ovime se u ime Europske unije odobrava Regionalna konvencija o Pan-Euro-Mediteranskim povlaštenim pravilima podrijetla.
   Tekst Konvencije prilaže se ovoj Odluci.
   Članak 2.
   Predsjednik Vijeća se ovlašćuje da u ime Europske unije odredi osobu ovlaštenu za polaganje instrumenta prihvaćanja predviđenih člankom 10. Konvencije.
   Članak 3.
   Komisija predstavlja Europsku uniju u Zajedničkom odboru koji je osnovan na temelju članka 3. Konvencije. Predstavnici država članica mogu prisustvovati sastancima Zajedničkog odbora.
   Članak 4.
   Ova Odluka stupa na snagu na dan njezinog donošenja.

      Sastavljeno u Bruxellesu 26. ožujka 2012.

            Za Vijeće

            Predsjednik

         N. WAMMEN

      (1)  SL L 54, 26.2.2013., str. 1.


title: 2004/815/EZ: Odluka Vijeća od 19. studenoga 2004. o izmjeni Izjave Europske zajednice o izvođenju nadležnosti i pravu glasovanja podnesene Općoj komisiji za ribarstvo Sredozemlja

text:
               04/Sv. 10

               HR

               Službeni list Europske unije

               38

         32004D0815

               L 357/30

               SLUŽBENI LIST EUROPSKE UNIJE

         ODLUKA VIJEĆA
   od 19. studenoga 2004.
   o izmjeni Izjave Europske zajednice o izvođenju nadležnosti i pravu glasovanja podnesene Općoj komisiji za ribarstvo Sredozemlja
   (2004/815/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37., vezano uz prvu rečenicu članka 300. stavka 2. i njegovog prvog podstavka stavka 3.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da:

               (1)

               Europska zajednica je članica Opće komisije za ribarstvo Sredozemlja (GFCM); kad je pristupila toj organizaciji, Zajednica je položila Jedinstvenu izjavu Zajednice o izvođenju nadležnosti i pravu glasovanja (3).

               (2)

               GFCM je na svojem zasjedanju od 13. do 16. listopada 1997. donio izmjene teksta sporazuma kojim se uspostavlja samostalan proračun.

               (3)

               Komisija je Odlukom Vijeća od 17. srpnja 2000. prihvatila izmjene Sporazuma o osnivanju Opće komisije za ribarstvo Sredozemlja s namjerom uspostavljanja samostalnog proračuna za tu organizaciju (4).

               (4)

               Izmjene vezane uz samostalni proračun stupile su na snagu 29. travnja 2004.

               (5)

               Provedba samostalnog proračuna za GFCM upućuje da Zajednica osigurava financijski doprinos tom proračunu; zbog visine tog doprinosa potrebno je prilagoditi Deklaraciju o izvođenju nadležnosti i pravu glasovanja predloženu u vrijeme pristupanja Zajednice GFCM-u,

         ODLUČILO JE:
   Jedini članak
   1.   Europska zajednica izmjenjuje Jedinstvenu izjavu o izvođenju nadležnosti i pravu glasovanja podnesenu Općoj komisiji za ribarstvo Sredozemlja prilikom njenog pristupanja toj organizaciji, koju zamjenjuje Izjava Europske zajednice o izvođenju nadležnosti i pravu glasovanja u skladu s člankom II. stavkom 6. Sporazuma o GFCM-u, a koja se nalazi u Prilogu.
   2.   Ovime se predsjednik Vijeća ovlašćuje izvijestiti direktora Organizacije za hranu i poljoprivredu pri UN-u o izmjeni Izjave Europske zajednice.

      Sastavljeno u Bruxellesu 19. studenoga 2004.

            Za Vijeće

            Predsjednik

         J. P. H. DONNER

      (1)  SL C 15, 20.1.1999., str. 13.

      (2)  SL C 150, 28.5.1999., str. 153.

      (3)  Odluka Vijeća 98/416/EZ od 16. lipnja 1998. o pristupanju Europske zajednice Općoj komisiji za ribarstvo Sredozemlja (SL L 190, 4.7.1998., str. 34.).

      (4)  SL L 197, 3.8.2000., str. 35.

      PRILOG

         Jedinstvena izjava Europske zajednice o izvođenju nadležnosti i pravu glasovanja u skladu s člankom II. stavkom 6. Sporazuma o GFCM-u

      Ova Izjava određuje nadležnost Europske zajednice i njezinih država članica u pitanjima nadležnosti Sporazuma o osnivanju GFCM-a.
      1.   Isključiva nadležnost Europske zajednice

      Za točke dnevnog reda vezane uz očuvanje i gospodarenje živim morskim resursima, Europska zajednica ima isključivu nadležnost i pravo glasovanja.
      2.   Nadležnost država članica

      Za točke dnevnog reda vezane uz organizacijske poslove (pravne i one vezane uz postupak), države članice Europske zajednice imaju nadležnost i pravo glasovanja.
      3.   Zajednička nadležnost

                  (a)

                  Za točke dnevnog reda vezane uz statistiku i akvakulturu, nadležnost dijele Europska zajednica i njezine države članice. Europska zajednica ima pravo glasovanja.

                  (b)

                  Za točke dnevnog reda vezane uz pomoć istraživanju i razvoju, nadležnost dijele Europska zajednica i njezine države članice. Države članice imaju pravo glasovanja.

                  (c)

                  Za točke dnevnog reda vezane uz proučavanje izvješća i suradnju s drugim organizacijama, nadležnost dijele Europska zajednica i njezine države članice, u skladu s istim načelima podjele nadležnosti kao ona koja su utvrđena ovom Izjavom.

                  (d)

                  Za točke dnevnog reda vezane uz proračun, nadležnost dijele Europska zajednica i njezine države članice. Europska zajednica ima pravo glasovanja.

            Ova Izjava od 1. prosinca 2004. zamjenjuje prethodnu Izjavu i odnosi se na sva zasjedanja GFCM-a osim ako Europska zajednica ne uputi posebnu izjavu vezanu uz neko zasjedanje ili točku dnevnog reda.
      Ako se područje primjene nadležnosti koju dijele Europska zajednica i njezine države članice promijeni, ova će se Izjava dopuniti ili izmijeniti.


title: Odluka Vijeća (ZVSP) 2017/1560 od 14. rujna 2017. o izmjeni Odluke (ZVSP) 2016/1693 o mjerama ograničavanja protiv ISIL-a (Daiš) i Al-Qaide te s njima povezanih osoba, skupina, poduzeća i subjekata

text:
               15.9.2017

               HR

               Službeni list Europske unije

               L 237/71

         ODLUKA VIJEĆA (ZVSP) 2017/1560
   od 14. rujna 2017.
   o izmjeni Odluke (ZVSP) 2016/1693 o mjerama ograničavanja protiv ISIL-a (Daiš) i Al-Qaide te s njima povezanih osoba, skupina, poduzeća i subjekata
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća (ZVSP) 2016/1693 od 20. rujna 2016. o mjerama ograničavanja protiv ISIL-a (Daiš) i Al-Qaide te s njima povezanih osoba, skupina, poduzeća i subjekata i stavljanju izvan snage Zajedničkog stajališta 2002/402/ZVSP (1),
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 20. rujna 2016. donijelo Odluku (ZVSP) 2016/1693.

               (2)

               Mjere ograničavanja iz članka 2. stavka 2. i članka 3. stavaka 3. i 4. Odluke (ZVSP) 2016/1693 primjenjuju se do 23. rujna 2017. Na temelju preispitivanja te odluke, te mjere ograničavanja trebalo bi produljiti do 31. listopada 2018.

               (3)

               Odluku (ZVSP) 2016/1693 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 6. stavak 5. Odluke (ZVSP) 2016/1693 zamjenjuje se sljedećim:

      „5.   Mjere iz članka 2. stavka 2. i članka 3. stavaka 3. i 4. primjenjuju se do 31. listopada 2018.”

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 14. rujna 2017.

            Za Vijeće

            Predsjednik

         A. ANVELT

      (1)  SL L 255, 21.9.2016., str. 25.


title: 2013/100/EU: Odluka Vijeća od 10. svibnja 2012. o potpisivanju, u ime Unije, i privremenoj primjeni Sporazuma između Europske unije i Vlade Demokratske Socijalističke Republike Šri Lanke o određenim aspektima usluga zračnog prometa

text:
               07/Sv. 025

               HR

               Službeni list Europske unije

               222

         32013D0100

               L 049/1

               SLUŽBENI LIST EUROPSKE UNIJE

               10.05.2012.

      ODLUKA VIJEĆA

   od 10. svibnja 2012.
   o potpisivanju, u ime Unije, i privremenoj primjeni Sporazuma između Europske unije i Vlade Demokratske Socijalističke Republike Šri Lanke o određenim aspektima usluga zračnog prometa
   (2013/100/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Odlukom od 5. lipnja 2003. Vijeće je ovlastilo Komisiju da započne pregovore s trećim zemljama o zamjeni određenih odredaba u postojećim dvostranim sporazumima sporazumom na razini Unije.

               (2)

               Komisija je u ime Unije dogovorila Sporazum s Vladom Demokratske Socijalističke Republike Šri Lanke o određenim aspektima zračnog prijevoza (dalje u tekstu „Sporazum”) u skladu s mehanizmima i smjernicama iz Priloga Odluci Vijeća od 5. lipnja 2003.

               (3)

               Sporazum bi trebalo potpisati i privremeno primjenjivati do završetka postupaka za njegovo zaključivanje,

         DONIJELO JE OVU ODLUKU:
   Članak 1.
   Ovime se u ime Unije odobrava potpisivanje Sporazuma između Europske unije i Vlade Demokratske Socijalističke Republike Šri Lanke o određenim aspektima zračnog prijevoza, pod uvjetom da se taj Sporazum zaključi.
   Tekst Sporazuma priložen je ovoj Odluci.
   Članak 2.
   Predsjednik Vijeća se ovime ovlašćuje da imenuje osobu(-e) opunomoćenu(-e) za potpisivanje Sporazuma u ime Unije.
   Članak 3.
   Do njegovog stupanja na snagu, Sporazum se primjenjuje privremeno, u skladu s člankom 7. stavkom 2. Sporazuma, od dana njegovog potpisivanja (1).
   Članak 4.
   Odluka stupa na snagu na dan donošenja.

      Sastavljeno u Bruxellesu 10. svibnja 2012.

            Za Vijeće

            Predsjednik

         U. ELBÆK

      (1)  Glavno tajništvo Vijeća objavit će datum potpisivanja Sporazuma u Službenom listu Europske unije.


title: 2003/223/EZ: Odluka Vijeća u sastavu šefova država ili vlada od 21. ožujka 2003. o izmjeni članka 10.2. Statuta Europskog sustava središnjih banaka i Europske središnje banke

text:
               01/Sv. 005

               HR

               Službeni list Europske unije

               48

         32003D0223

               L 083/66

               SLUŽBENI LIST EUROPSKE UNIJE

               21.03.2003.

      ODLUKA VIJEĆA U SASTAVU ŠEFOVA DRŽAVA ILI VLADA

   od 21. ožujka 2003.
   o izmjeni članka 10.2. Statuta Europskog sustava središnjih banaka i Europske središnje banke
   (2003/223/EZ)
   VIJEĆE U SASTAVU ŠEFOVA DRŽAVA ILI VLADA,
   uzimajući u obzir Statut Europskog sustava središnjih banaka i Europske središnje banke (1), a posebno njegov članak 10. stavak 10.6.,
   uzimajući u obzir preporuku Europske središnje banke (2),
   uzimajući u obzir mišljenje Europskog parlamenta (3),
   uzimajući u obzir mišljenje Komisije (4),
   budući da:

               (1)

               Proširenje europodručja dovest će do povećanja broja članova Upravnog vijeća Europske središnje banke (ESB). Potrebno je održavati sposobnost Upravnog vijeća da učinkovito i pravovremeno donosi odluke u proširenom europodručju, bez obzira na broj država članica koje usvoje euro. Da bi se to ostvarilo, broj guvernera s pravom glasa morat će biti manji od ukupnog broja guvernera u Upravnom vijeću ESB-a. Sustav rotacije predstavlja pravičan, učinkovit i prihvatljiv način dodjele prava glasa između guvernera Upravnog vijeća ESB-a. Broj od 15 glasova za guvernere stvara odgovarajuću ravnotežu između, s jedne strane, kontinuiteta postojećeg ustroja uključujući uravnoteženo dodjeljivanje prava glasa između šestero članova Izvršnog odbora i ostalih članova Upravnog vijeća ESB-a i, s druge strane, potrebe osiguravanja učinkovitog donošenja odluka u znatno proširenom Upravnom vijeću ESB-a.

               (2)

               S obzirom na imenovanje članova Izvršnog odbora na europskoj razini prema postupku predviđenom Ugovorom te njihovu ulogu u ESB-u, čija nadležnost obuhvaća čitavo europodručje, svaki član Izvršnog odbora mora zadržati trajno pravo glasa u Upravnom vijeću ESB-a.

               (3)

               Način glasovanja u Upravnom vijeću ESB-a prilagođen je su na temelju članka 10. stavka 10.6. Statuta. S obzirom na to da se ovaj članak odnosi samo na izmjenu članka 10. stavka 10.2. Statuta, izmjena načina glasovanja nema nikakvih posljedica na glasovanje o odlukama donesenim u skladu s člankom 10. stavkom 10.3., člankom 10. stavkom 10.6. i člankom 41. stavkom 41.2. Statuta.

               (4)

               Pet temeljnih načela odražava se u osnovnim elementima odabranog sustava rotacije. Načelo „jedan član – jedan glas”, osnovno načelo pri donošenju odluka u Upravnom vijeću ESB-a, nastavlja se primjenjivati na sve članove Upravnog vijeća ESB-a s pravom glasa. Svi članovi Upravnog vijeća ESB-a i dalje sudjeluju na sastancima osobno i samostalno, bez obzira na to imaju li pravo glasa ili ne. Sustav rotacije je čvrst u smislu da može pratiti svako proširenje europodručja, sve do trenutačno predviđenog najvećeg broja država članica. Osim toga, sustavom rotacije izbjegavaju se situacije u kojima guverneri s pravom glasa dolaze iz nacionalnih središnjih banaka (NSB) država članica koje se, promatrane zajedno, smatraju nereprezentativnim za gospodarstvo europodručja u cjelini. Naposljetku, sustav rotacije je transparentan.

               (5)

               Raspodjela guvernera u skupine i dodjela određenog broja glasova tim skupinama osmišljene su da bi se osiguralo da guverneri s pravom glasa dolaze iz nacionalnih središnjih banaka država članica koje, promatrane zajedno, predstavljaju gospodarstvo europodručja u cjelini. Guverneri ostvaruju svoje pravo glasa različitom učestalošću, ovisno o relativnoj veličini gospodarstva države članice njihovog NSB-a na europodručju. Raspodjela guvernera u skupine stoga ovisi o rangiranju države članice njihovog NSB-a, a na temelju pokazatelja koji se sastoji od dva dijela: veličina udjela države članice njihovog NSB-a i. u agregiranom bruto domaćem proizvodu po tržišnim cijenama (dalje u tekstu: BDP tc) država članica koje su prihvatile euro; i ii. u ukupnoj agregiranoj bilanci monetarnih financijskih institucija (dalje u tekstu: UAB-MFI) država članica koje su prihvatile euro. Gospodarski ponder države članice koji se odražava u njenom BDP-u tc primjerena je sastavnica pokazatelja s obzirom na to da je učinak odluka središnje banke veći u državama članicama s većim gospodarstvima od onih s manjim gospodarstvima. Istodobno, veličina financijskog sektora države članice također ima poseban značaj za odluke središnje banke budući da stranke koje sudjeluju u poslovima središnje banke pripadaju tom sektoru. Ponder od 5/6 dodjeljuje se BDP-u tc, a ponder od 1/6 UAB-MFI-ju. Ovaj odabir pondera primjeren je s obzirom da to znači da je financijski sektor dostatno i smisleno zastupljen.

               (6)

               Da bi se omogućilo nesmetano uvođenje sustava rotacije, njegovo uređenje odvija se u dvije faze. U prvoj fazi guverneri se raspodjeljuju u dvije skupine čim je njihov broj veći od 15. Učestalost prava glasa guvernera raspoređenih u prvu skupinu neće biti manja od učestalosti prava glasa onih u drugoj skupini. Nakon ulaska znatnog broja novih država članica u europodručje, tj. kada broj guvernera prijeđe 21, raspodjeljuju se u tri skupine. U svakoj skupini guverneri imaju pravo glasa tijekom jednakog razdoblja. Upravno vijeće ESB-a dvotrećinskom većinom svih članova s pravom glasa i bez prava glasa donosi iscrpne provedbene odredbe po pitanju oba načela, a prema potrebi i odluku o odgodi početka sustava rotacije da bi se spriječila situacija da guverneri bilo koje skupine imaju učestalost glasovanja od 100 %.

               (7)

               Udjeli države članice svakog NSB-a u agregiranom BDP-u tc i u UAB-MFI-ju država članica koje su prihvatile euro prilagođavaju se kada se agregirani BDP tc prilagođava u skladu s člankom 29. stavkom 3. Statuta, odnosno kada se poveća broj guvernera u Upravnom vijeću ESB-a. Novi udjeli proizašli iz redovnih prilagodbi primjenjuju se od prvog dana sljedeće godine. Nakon što jedan ili više guvernera postanu članovi Upravnog vijeća ESB-a, referentna razdoblja koja se koriste za izračun udjela države članice njihovog NSB-a u agregiranom BDP-u tc i u UAB-MFI-ju država članica koje su prihvatile euro trebala bi biti jednaka razdobljima korištenim u posljednjem petogodišnjem usklađivanju udjela. Novi udjeli proizašli iz takvih povremenih prilagodbi primjenjuju se na dan pristupanja guvernera Upravnom vijeću ESB-a. Te operativne pojedinosti dio su provedbenih odredbi koje će usvojiti Upravno vijeće ESB-a,

         ODLUČILO JE:
   Članak 1.
   Statut Europskog sustava središnjih banaka i Europske središnje banke mijenja se kako slijedi:

               Članak 10.2. Statuta zamjenjuje se sljedećim:

                  „(10.2.)   Svaki član Upravnog vijeća ESB-a ima jedan glas. Od dana kada broj članova Upravnog vijeća ESB-a premaši 21, svaki član Izvršnog odbora ima jedan glas, a pravo glasa ima 15 guvernera Ova glasačka prava glasa dodjeljuju se i rotiraju kako slijedi:

                              —

                              od dana kada broj guvernera prijeđe brojku 15, do dana kada dostigne brojku 22, guverneri se dijele u dvije skupine, u skladu s rangom prema veličini udjela nacionalnih središnjih banaka država članica u agregiranom bruto domaćem proizvodu po tržišnim cijenama te u ukupnoj agregiranoj bilanci monetarnih financijskih institucija onih država članica koje su usvojile euro. Udjelu u agregiranom bruto domaćem proizvodu po tržišnim cijenama dodjeljuje se ponder od 5/6, a udjelu u ukupnoj agregiranoj bilanci monetarnih financijskih institucija dodjeljuje se ponder od 5/6 odnosno od 1/6. Prva skupina sastoji se od pet guvernera, a druga skupina od ostalih guvernera. Učestalost prava glasa guvernera koja se dodjeljuju prvoj skupini ne može biti manja od učestalosti prava glasa onih u drugoj skupini. Podložno prethodnoj rečenici, prvoj se skupini dodjeljuju četiri prava glasa, a drugoj skupini jedanaest prava glasa,

                              —

                              od dana kada broj guvernera dostigne brojku 22, guverneri se dijele u tri skupine u skladu s rangom na temelju kriterija utvrđenih u prethodnoj alineji. Prva skupina sastoji se od pet guvernera i dodjeljuju joj se četiri prava glasa. Druga skupina sastoji se od polovice ukupnog broja guvernera, pri čemu se svaki razlomak zaokružuje na najbliži cijeli broj, a dodjeljuje joj se osam glasova. Treća skupina se sastoji od preostalih guvernera i dodjeljuju joj se tri prava glasa,

                              —

                              u svakoj skupini prava glasa se guvernerima dodjeljuju na jednaka vremenska razdoblja,

                              —

                              za izračun udjela u agregiranom bruto domaćem proizvodu po tržišnim cijenama primjenjuje se članak 29. stavak 2. Ukupna agregirana bilanca monetarnih financijskih institucija izračunava se u skladu sa statističkim okvirom koji se primjenjuje u Uniji u trenutku izračuna,

                              —

                              kada se agregirani bruto domaći proizvod po tržišnim cijenama prilagođava u skladu s člankom 29. stavak 3., ili kada se broj guvernera poveća, veličina i/ili sastav skupina prilagođava se u skladu s navedenim načelima,

                              —

                              Upravno vijeće ESB-a odlučujući dvotrećinskom većinom svih svojih članova bez obzira imaju li pravo glasa ili ne, poduzima mjere potrebne za provedbu gore navedenih načela i može donijeti odluku o odgađanju početka sustava rotacije do dana kada broj guvernera premaši 18.

                        Pravo glasa koristi se osobno. Odstupajući od tog pravila, poslovnikom iz članka 12. stavka 12.3. može se utvrditi da članovi Upravnog vijeća glasuju putem telekonferencije. Tim se poslovnikom također predviđa da član Upravnog vijeća koji je tijekom duljeg razdoblja spriječen i ne može prisustvovati sjednicama Upravnog vijeća može imenovati zamjenika članom Upravnog vijeća.
                  Odredbe prethodnih stavaka ne dovode u pitanje glasačka prava svih članova Upravnog vijeća bez obzira na to imaju li pravo glasa ili ne, na temelju članaka 10. stavka 3., članak 10. stavka 6. i članka 41. stavka 2.
                  Osim ako je ovim Statutom drukčije predviđeno, Upravno vijeće odlučuje običnom većinom članova koji imaju pravo glasa. U slučaju neodlučenog rezultata glasovanja odlučujući je glas predsjednika.
                  Upravno vijeće za glasovanje mora imati kvorum od dvije trećine svojih članova koji imaju pravo glasa. Ako nema kvoruma, predsjednik može sazvati izvanredni sastanak na kojem se odluke mogu donositi bez obzira na kvorum.”

         Članak 2.
   1.   Ovu Odluku ratificiraju sve države članice u skladu s odgovarajućim ustavnim odredbama. Isprave o ratifikaciji polažu se pri Vladi Talijanske Republike.
   2.   Ova Odluka stupa na snagu prvog dana sljedećeg mjeseca od mjeseca polaganja isprave o ratifikaciji od strane posljednje države članice.

      Sastavljeno u Bruxellesu 21. ožujka 2003.

            Za Vijeće u sastavu šefova država ili vlada

            Predsjednik

         C. SIMITIS

      (1)  Statut utvrđen Protokolom koji je priložen Ugovoru o osnivanju Europske zajednice, s izmjenama u Ugovoru iz Nice.

      (2)  SL C 29, 7.2.2003., str. 6.

      (3)  Mišljenje od 13. ožujka 2003. (još nije objavljeno u Službenom listu).

      (4)  Mišljenje od 21. veljače 2003. (još nije objavljeno u Službenom listu).